CELEX: 62011TN0422
Language: sl
Date: 2011-08-05 00:00:00
Title: Zadeva T-422/11: Tožba, vložena 5. avgusta 2011 – Computer Resources proti Uradu za publikacije

1.10.2011   
            
            
               SL
            
            
               Uradni list Evropske unije
            
            
               C 290/13
            
         Tožba, vložena 5. avgusta 2011 – Computer Resources proti Uradu za publikacije
   (Zadeva T-422/11)
   2011/C 290/17
   Jezik postopka: angleščina
   
      Stranki
   
   
      Tožeča stranka: Computer Resources International (Dommeldange, Luksemburg) (zastopnik: S. Pappas, odvetnik)
   
      Tožena stranka: Urad za publikacije Evropske unije
   
      Predloga
   
   
               —
            
            
               Odločba Urada za publikacije Evropske unije z dne 22. julija 2011, s katero so bile zavrnjene ponudbe, ki jih je tožeča stranka predložila v okviru odprtega javnega razpisa št. 10340 „Računalniške storitve – razvoj programske opreme, vzdrževanje, svetovanje in pomoč za različne vrste aplikacij IT“ (UL 2011/S 66-106099), naj se razglasi za nično; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: tožena stranka naj ne bi izpolnila bistvene formalne obveznosti, ker sporna odločba ne vsebuje nikakršne obrazložitve glede okoliščin, ki jih je naročnik upošteval pri ugotovitvi, da je ponudba tožeče stranke neobičajno nizka.
            
         
               2.
            
            
               Drugi tožbeni razlog: tožena stranka naj bi kršila veljaven postopek, kot je določen v členu 139 Uredbe Komisije (ES, Euratom) št. 2342/2002 (1).
            
         
               3.
            
            
               Tretji tožbeni razlog: tožena stranka naj bi zlorabila postopek ali svojo odločbo sprejela brez primerne pravne podlage, ali pa naj bi vsaj storila napako pri obrazložitvi, ker pojasnil tožeče stranke ni razumela in nanje ni odgovorila.
            
         
      (1)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 357, str. 1).